Laine Mägi

**Laine Mägi** (1980. aastani **Laine Mihelson-Adamson**; sündinud 3. veebruaril 1959 Kehras) on eesti näitleja ja tantsupedagoog.

Ta on õppinud aastatel 1969–1973 Eesti Riiklikus Koreograafilises Koolis ja lõpetanud 1977. aastal Tallinna 32. Keskkooli, kus õppis teatriklassis. 1982. aastal lõpetas ta Tallinna Riikliku Konservatooriumi lavakunstikateedri (10. lend).

Aastatel 1976–1981 töötas ta baar-varietees Tallinn tantsijana ja 1982–1999 oli Endlas näitleja. Alates 1999. aastast on ta Eesti Draamateatri näitleja.

1989. aastal asutas Laine Mägi Pärnus tantsutrupi Lancy ja 1996. aastal omanimelise eratantsukooli.

Aastatel 1993–2021 oli ta Eesti Muusika- ja Teatriakadeemia lavakunstikooli tantsu- ja lavalise liikumise õppejõud, 1998. aastast dotsent.

## Looming
### Teatrirolle
* 1982 Susan – Stephen Poliakoff, "Superdiskor", Endla
* 1983 Mariann – Ödön von Horvath, "Lood Viini metsadest", Endla
* 1984 Maire – Brian Friel, "Tõlkijad", Endla
* 1985 Therese – Jean Anouilh, "Metskass", Endla
* 1985 Hilda – Oskar Luts, Priit Pedajas, "Soo", Endla
* 1986 Laini – Arvo Valton, "Vägede valitsejad", Endla
* 1987 Ruth – Paul Zindel, "Saialilled", Endla
* 1987 Brooke Ashton – Michael Frayn, "Lavalised segadused", Endla
* 1988 Anna – György Spiro, "Aed", Endla
* 1990 Karin – August Strindberg, "Erik XIV", Endla
* 1990 Carol – Tennessee Williams, "Orpheus allilmas", Endla
* 1992 Chris – Brian Friel, "Lõikuspeo tantsud" (ka liikumise ja tantsude seadja), Endla
* 1992 Magnolia – Jerome Kerni, "Teatrilaev" (ka koreograaf ja liikumise seadja), Endla
* 1993 Klaarake – Ralf Benatzky, "”Valge Hobuse” võõrastemaja” (ka koreograaf ja liikumise seadja), Endla
* 1994 Pepsie – Pierrette Bruno, "Pepsie", Endla
* 1994 Elisabeth Dohna – Selma Lagerlöf, Ülev Aaloe, "Gösta Berlingi saaga" (ka liikumise seadja), Endla
* 1995 Elena – Alexandre Dumas, Jean-Paul Sartre, "Edmund Kean", Endla
* 1996 Vana naine – Eugene Ionesco, "Toolid", Endla
* 1996 Nele ema Katelijne – Charles de Coster, Grigori Gorin, Olav Ehala, "Thijl Ulenspiegel" (ka koreograafia), Endla
* 1997 Nadežda Fjodorovna – Anton Tšehhov, "Duell", Endla
* 1998 Christine – Wendy Kesselmann, "Minu õde siin majas", Endla
* 1998 Anna, tantsuõpetaja – Astrid Saalbach, "Tantsutund" (ka koreograafia), Ugala
* 1998 Bibi – Boris Kõrver, Ardi Liives, "Ainult unistus" (ka koreograafia), Ugala
* 1999 Sohvi – Madis Kõiv, "Kui me Moondsundi Vasseliga kreeka pähkleid kauplesime, siis ükski ei tahtnud osta”, Draamateater
* 2000 Donja Elvira – Molière, "Don Juan ehk Sevilla pilkaja”, Draamateater
* 2000 Elaine Harper – Joseph Kesselring, "Pihlakavein”, Draamateater
* 2000 Alice – Brian Friel, "Aristokraadid”, Draamateater
* 2001 Regan – William Shakespeare, "Kuningas Lear”, Draamateater
* 2001 Krõõt – A. H. Tammsaare, "Tagasi Vargamäel”, Draamateater
* 2002 Bella Berlo – Hanoch Levin, "Kummikauplejad II”, Draamateater
* 2002 Barbara Smith – Ray Cooney, "Ei või olla!", Suveteatri Selts
* 2003 Helene Alving – Henrik Ibsen, "Kummitused”, Draamateater
* 2003 Texsas – Joseph Kander, Fred Ebb, "Cabaret", Vanalinnastuudio
* 2004 Striptiisitar – Terry Johnson, "Elluastuja”, Draamateater
* 2004 Meeta – Madis Kõiv, "Finis nihili”, Draamateater
* 2004 Kass, valitsusjuhi nõunik – Toomas Kall, "Pehmed ja karvased saavad jalad alla", Draamateater
* 2004 tantsija, laulja, näitleja monoetenduses "Kell näitabki täpset aega. Millist?", London, Laban Centre tantsukõrgkool, Jüri Naela magistritöö
* 2005 Mari – Oskar Luts / Priit Pedajas, "Kevade”, Draamateater
* 2005 Emilia – William Shakespeare, "Othello", Draamateater
* 2006 Gustava Sinclaire, luuaneiu – Selma Lagerlöf, "Gösta Berlingi saaga", Draamateater
* 2006 preili Furnival – Peter Shaffer, "Must komöödia", Draamateater
* 2006 Mary Sweeney – Brian Friel, "Kodukoht", Draamateater
* 2007 Hirmutis – Marina Carr, "Naine ja hirmutis", Draamateater
* 2007 teine naine; Seija – Antti Tuuri, "Jõgi voolab läbi linna", Draamateater
* 2008 Margit – Enn Vetemaa, Erki Aule, Merle Karusoo, "Sigma Tau-C705", Draamateater
* 2008 ettekandja – Madis Kõiv, "Lõputu kohvijoomine", Draamateater
* 2009 Dorotea – Juan Rulfo, "Pedro Páramo", Draamateater
* 2010 Helen Sutherland – Lee Hall, "Kaevuritest kunstnikud", Draamateater
* 2011 Anne – Uku Uusberg, "Kuni inglid sekkuvad", Draamateater
* 2011 preili Tepe – Gerda Kordemets, "Pruutide kool", R.A.A.A.M.
* 2012 Fatima – David Edgar, "Nelipühad", Draamateater
* 2012 Gudda – Halldór Laxness, "Islandi kell", Draamateater
* 2012 Anna Meyer von Gyldenfeldt – Gerda Kordemets, "Surm, sünd ja laulatus", R.A.A.A.M.
* 2013 Ester Mickelson – Bengt Ahlfors, "Tuhk ja akvaviit", Draamateater
* 2013 Helmi Mägi – Gerda Kordemets, "Vanameeste suvi", Tõstamaa suveteater
* 2014 proua Constable – Jane Bowles, "Aiamajas", Draamateater
* 2014 ema – Merle Karusoo, Liis Aedmaa, J. Rahman, P. Saul-Gorodilov, "Laul, mis jääb", Draamateater
* 2014 vanaema, Mardi ja Valdu ema – Madis Kõiv, "Keskmängustrateegia", Draamateater
* 2016 Kuninganna ema – Jean Anouilh, "Becket ehk Jumala au", Draamateater
* 2017 Dunja King – Tena Štivičić, "Kolm talve", Draamateater
* 2017 Frances Beale – David Hare, "Eluhingus", Draamateater
* 2017 Hannele Virta – Juha Jokela, "Sumu", Draamateater
* 2018 Liine, Naine 3 – Mari-Liis Lill, Paavo Piik, "Jaanipäev", Draamateater
* 2019 Peldamäe Helmi – Madis Kõiv, Aivo Lõhmus, "Põud ja vihm Põlva kihelkonnan nelätõistkümnendämä aasta suvõl", Draamateater
* 2019 Aita – Kai Aareleid, "Linnade põletamine", Draamateater
* 2021 Alice – Brian Friel, "Igatsuse rapsoodia”, Draamateater
* 2022 Aline Solness – Mehis Pihla, Siret Campbell "Meister Solness", Draamateater
* 2022 osatäitja – trupi ühistöö "Café Théâtral", Draamateater, Draamateater
* 2023 Agnes – Noa Lazar-Keinan "Bertod ja Agnes", Draamateater
* 2024 Armuke; Esimehe naine; kits – Olga Tokarczuk "Aja oma atra läbi koolnute kontide", Draamateater
* 2024 Tädi Alma; põgenik; hea kristlane; proua Schneider; õpilane; Muki; Proua Boller; lastekodu laps; proua Toomeoks; Ludia; ametnik – Mari-Liis Lill, Priit Põldma "Üks helevalge tuvi", Draamateater

### Näitlejatöö filmides
Laine Mägi on mänginud mängufilmides "Tants aurukatla ümber" (1987, Eesti Telefilm), "Ma pole turist, ma elan siin" (1988), "Rahu tänav" (1991, Tallinnfilm), "Kallis härra Q" (1998, Rao Heidmetsa filmistuudio), "Aida” (1999), "Head käed" (2001), "Klass" (2007) "Sügisball" (2007), "Georg" (2007), "Eestlanna Pariisis" (peaosa Anne) (2012), "Free Range" (2013), "Perekonnavaled" (2016), "Tuliliilia" (2018). "Rain" (2020), "Sandra saab tööd" (2021), "Öölapsed" (2021), "Meisterkokk Mary" (2023), "Must auk" (2024), "Suur Zeus" (2025) jm.

### Näitlejatöö telelavastustes ja -sarjades ning kuuldemängudes
Ta on mänginud Eesti Televisiooni telelavastustes "Mõmmi ja aabits" (alates 1998), "Sa oled koor minu kohvis" (1999), "Minu veetlev Kunder" (2003) ja telesarjades "M Klubi" (1996–1998), "Õnne 13" (alates 2000) "ENSV" (alates 2012, parteitöötaja Sirje Kadak), "Elu pärast" (2008), "Tuulepealne maa" (2008), "Alpimaja" (2012, treener Eha Köster) ning Eesti Raadio kuuldemängudes "Saatja aadress", 1979; "Elada keset õitemerd", 1981; "Tsitaat", 1988; "Maailma parim küla", 2009; "Juuksur", 2023 jm.

### Töö koreograafi ja tantsijana
Laine Mägi on olnud muusikali "Miss Saigon" (2002) repetiitor ja tantsinud muusikalis "Cabaret" (Vanalinnastuudio, 2003).

Ta on teinud liikumisseadeid ja loonud koreograafia järgmistele teatrilavastustele:
* 1993 August Kitzberg, Mati Unt, "Tuleingel", Eesti Draamateater
* 1994 Bertolt Brecht, "Härra Punttila ja tema sulane Matti", Eesti Draamateater
* 1994 Marc Camoletti, "Pidžaama kuuele", Vanalinnastuudio
* 1995 Roald Dahl, David Wood, "S.A.K", Eesti Draamateater
* 1995 Jean Anouilh, "Orkester", Vanemuine
* 1996 Jerry Herman, "Hallo, Dolly!", Estonia
* 1996 "Kardemoni linna rahvas ja röövlid", Endla
* 1997 Ray Herman, "Maratontants", Endla
* 2000 Joseph Stein, "Zorbas", Eesti Draamateater
* 2004 Cole Porter, "Suudle mind, Kate", Endla
* 2005 Merle Karusoo, Misjonärid", Rakvere Teater
* 2005 Juhan Liiv, Juhan Smuul, Juhan Viiding, "Johannese passioon", Rakvere Teater
* 2006 Selma Lagerlöf, "Gösta Berlingi saaga", Eesti Draamateater
* 2006 Astor Piazzolla, "Maria de Buenos Aires", Birgitta Festival
* 2013 Gerda Kordemets, "Armastuse õigekiri", Endla teater

### Töö tantsuõpetajana
1982. aasta suvest andis Laine Mägi Pärnus KETA klubis tantsutunde. Sellest kasvas välja tantsutrupp Laine Mägi Tantsutüdrukud. 1984. aastal hakkas rühm tegutsema L. Koidula nimelise Pärnu Draamateatri ruumides. 1988. aastal hakkasid seal lisaks Laine Mäele tunde andma ka tema õpilased. 1989. aastal moodustas Laine Mägi oma endistest õpilastest tantsutrupi Lancy. 1996. aasta mais sai kool litsentsi ja kooli ametlikuks nimetuseks sai Laine Mägi Tantsukool. 1999. aastal asus kool tegutsema Pärnus aadressil Õhtu põik 3, kus sisustati kooli tarbeks kolm peeglitega tantsusaali. Alates 2007. aastast tegutseb Laine Mägi Tantsukool Pärnu ajaloolises koolimajas aadressil Pühavaimu 26.

## Tunnustus
* 1999 – Pärnu aasta naine
* 2000 – Helmi Tohvelmani nimeline auhind
* 2001 – Eesti Teatriliidu naiskõrvalosatäitja auhind (Eesti Draamateatri lavastuse "Aristokraadid" trupile)
* 2001 – Eesti Teatriliidu sõnalavastuste žürii eriauhind (Eesti Draamateatri lavastuse "Aristokraadid" trupile)
* 2012 – Valgetähe IV klassi teenetemärk
* 2012 – Saint-Jean-de-Luzi filmifestivali parima naispeaosa auhind rolli eest filmis "Eestlanna Pariisis"
* 2012 – Eesti Kultuurkapitali audiovisuaalse kunsti sihtkapitali aastapreemia (koos Ilmar Raagi ja Riina Sildosega; aasta mängufilm – "Eestlanna Pariisis")
* 2012 – Välisministeeriumi kultuuripreemia (koos Ilmar Raagi ja Riina Sildosega) "Eestlanna Pariisis"
* 2013–2023 – Velda Otsuse hõbepeekri esimene hoidja
* 2013 – Pärnumaa vapimärk (näitleja, tantsupedagoog, ettevõtja)
* 2022 – Pärnu teenetemärk (40 aastat kestnud järjepideva noorte liikumise ja terviseedendamise eest)

### Teatrisisesed auhinnad
* 2008 – Väike Ants, Eesti Draamateatri kolleegipreemia naiskõrvalosatäitjale (Seija, teine naine – "Jõgi voolab läbi linna"; Margit – "Sigma Tau-C705"; ettekandja – "Lõputu kohvijoomine")
* 2014 – Väike Ants (proua Constable – "Aiamajas", Raimond Valgre ema – "Laul, mis jääb", vanaema – "Keskmängustrateegia")
* 2022 – Väike Ants (Aline Solness – "Meister Solness", osatäitja – "Café Théâtral")

## Isiklikku
Laine Mäe isa oli Siberi eestlane ja ema ingerlane.

Laine Mägi oli aastatel 1980–1990 (teistel andmetel 1980–1988) abielus Tõnis Mäega. Nende tütar Liis-Katrin (sündinud 1983), kes oli aastatel 2007–2025 abielus näitleja Märt Avandiga, on töötanud samuti tantsuõpetajana ja näidelnud. Laine Mäe onutütar on Terje Pennie.

## Viited

## Välislingid
* Laine Mägi Eesti Draamateatri kodulehel
* 
* Ene Paaver. Vastab Laine Mägi Teater. Muusika. Kino, aprill 2001
* "Vastutuult. Laine Mägi" ETV portreesaade, 18. november 2005
* "Elutants. Näitleja Laine Mägi" ETV portreesaade, 21. märts 2008
* Jaanus Kulli. Laine Mägi: "Peab ikka hull olema, et hakata veel viiekümneselt keelt õppima!" Õhtuleht, 12. aprill 2011
* Laine Mägi: Eestis ei ole staare err.ee, 9. veebruar 2012
* Madis Filippov. Laine Mägi sai Prantsuse filmifestivalil naispeaosa auhinna Postimees, 14. oktoober 2012
* "Tähelaev. Laine Mägi" ETV portreesaade, 18. november 2012
* "Käbi ei kuku... Laine Mägi ja Liis-Katrin Avandi" Vikerraadio saade, 21. august 2022